=== Indtil Trediveårskrigen ===
Maximilian var søn af hertug [[Vilhelm 5., hertug af Bayern|Wilhelm 5. af Bayern]] og [[Renata af Lothringen]]. Han blev opdraget at [[jesuit]]ter, som bibragte ham en dyb afsky for [[protestantisme]]n. I [[Ingolstadt]] studerede han fra [[1587]] sammen med sin fætter, den senere [[Ferdinand 2. (Tysk-romerske rige)]]. Da hans far overdrog ham regeringsførelsen i [[1597]], bragte han ny energi til statsførelsen, og inddrog [[stænder]]ne i reformprocessen og gik i det hele taget besindigt frem. I [[1616]] indførte han en ny forbilledlig landsret, politi-, domstols- og fængselsordning og skabte en slagkraftig hær.
 
I [[1607]] gennemførte han den af kejser [[Rudolf 2.]] udstedte fredløshed (Reichacht) over byen [[Donauwörth]]. Efter at have erobret byen, beholdt Maximilian den trods alle indvendinger fra de protestantiske stænder. Det førte til at protestanterne i [[1608]] sluttede sig sammen i [[Den Protestantiske Union]]. Som reaktion stillede Maximilian sig i [[1609]] i spidsen for [[Den Katolske Liga (Tyskland)|Den katolske Liga]]. Han ville egentlig holde [[Huset Habsburg|habsburgerne]] ude og modsatte sig også at Ligaen involverede sig i den [[Jülich-Kleviske arvestrid]] og i forviklingerne i de østrigske arvelande. Dog lod han i [[1610]] ærkehertug Ferdinand optage i Ligaen og støttede, at denne blev valgt til kejser.
Walhalla